Mercedes-Benz 500E

Mercedes-Benz 500E je vysokovýkonná verzia modelu W124, ktorú v rokoch 1990 až 1994 (modelové roky 1991 až 1994) predávala nemecká automobilka Mercedes-Benz. Model 500E bol vytvorený v úzkej spolupráci s automobilkou Porsche; každé 500E bolo skladané ručne v Porsche, pričom počas výroby bolo prepravované tam a spať medzi závodmi Mercedesu a Porsche - výroba jedného modelu trvala 18 dní. Navrhnutý bol medzi rokmi 1989 a 1991.

Špecifikácie
Model 500 E poháňal atmosférický vidlicový osemvalcový motor s objemom 5,0 litra, pochádzajúci z modelu 500 SL (R129). Brzdové komponenty zdieľal takisto s modelom SL 500: predné 300 mm brzdové kotúče so 4-piestovými brzdovými strmeňmi. Od roku 1993 boli použité brzdové kotúče s priemerom 320 mm z modelu 600 SL. Zadné brzdy boli vždy z modelu SL 500. Model 500 E mal iba ľavostranné riadenie a štyri kožené sedadlá Recaro (predné vyhrievané).

Nazývaný tlačou ako "vlk v ovčom rúchu", jeho výkonostné testy priniesli tieto výsledky: zrýchlenie z 0 na 100 km/h za 5,5 až 6 sekúnd, štvrťmíle prekonal za 14,1 sekundy s konečnou rýchlosťou 163 km/h a maximálna rýchlosť na hodnote 260 km/h (elektronicky obmedzená). Jeho spotreba v meste je 16,8 l/100 km a na diaľnici 13,8 l/100 km.

Motor

Referencie

Externé odkazy
E500.org 
500Eboard.com fórum

Zdroj

Automobily Mercedes-Benz
Automobily strednej triedy
Športové sedany
Automobily vyššej strednej triedy
Automobily so zadným náhonom